ААН назвала наркаманію адной з трох галоўных пагроз чалавечай цывілізацыі, нароўні з ядзернай вайной і экалагічнай катастрофай. Барацьба з гэтай пагрозай вядзецца па ўсім свеце рознымі метадамі і сродкамі. Усведамляючы важнасць гэтай барацьбы, да яе падключаюцца не толькі спецыялісты, але і проста неабыякавыя людзі. Некалькі гадоў назад ва ўстановах прафесійнай адукацыі Мінскай вобласці з’явіліся добраахвотныя маладзёжныя атрады па наркакантролі. Нядаўна ў Мінскім дзяржаўным абласным каледжы адбыўся абласны збор камандзіраў гэтых атрадаў.